CELEX: 32021R1961
Language: sk
Date: 2021-08-05 00:00:00
Title: Delegované nariadenie Komisie (EÚ) 2021/1961 z 5. augusta 2021, ktorým sa mení príloha I k nariadeniu Európskeho parlamentu a Rady (EÚ) 2019/631 s cieľom zohľadniť vývoj hmotnosti nových osobných vozidiel zapísaných do evidencie v rokoch 2017, 2018 a 2019 (Text s významom pre EHP)

12.11.2021   
               
               
                  SK
               
               
                  Úradný vestník Európskej únie
               
               
                  L 400/14
               
            
         DELEGOVANÉ NARIADENIE KOMISIE (EÚ) 2021/1961
         z 5. augusta 2021,
         ktorým sa mení príloha I k nariadeniu Európskeho parlamentu a Rady (EÚ) 2019/631 s cieľom zohľadniť vývoj hmotnosti nových osobných vozidiel zapísaných do evidencie v rokoch 2017, 2018 a 2019
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (1), a najmä na jeho článok 14 ods. 2,
         keďže:
         
                     (1)
                  
                  
                     Hodnota M0 na roky 2022, 2023 a 2024 uvedená v článku 14 ods. 1 písm. a) by sa mala stanoviť na základe priemernej hmotnosti v prevádzkovom stave všetkých nových osobných vozidiel zapísaných do evidencie v Únii v rokoch 2017, 2018 a 2019.
                  
               
                     (2)
                  
                  
                     Na základe hodnôt uvedených vo vykonávacích rozhodnutiach Komisie (EÚ) 2019/582 (2), (EÚ) 2020/1035 (3) a (EÚ) 2021/973 (4), vážených podľa počtu nových evidencií v každom z týchto rokov, mali nové osobné vozidlá, ktoré boli zapísané do evidencie v kalendárnych rokoch 2017, 2018 a 2019, priemernú hmotnosť v prevádzkovom stave 1 398,50 kg.
                  
               
                     (3)
                  
                  
                     Cieľové hodnoty špecifických emisií pre výrobcov nových osobných vozidiel by sa preto mali na kalendárne roky 2022, 2023 a 2024 vypočítať podľa vzorca stanoveného v časti A bode 4 prílohy I k nariadeniu (EÚ) 2019/631, pričom ako M0 sa použije hodnota 1 398,50.
                  
               
                     (4)
                  
                  
                     Nariadenie (EÚ) 2019/631 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V časti A bode 4 prílohy I k nariadeniu (EÚ) 2019/631 sa záznam týkajúci sa M0 nahrádza takto:
            
               „M0 je 1 379,88 v roku 2021 a 1 398,50 na roky 2022, 2023 a 2024“.
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 111, 25.4.2019, s. 13.
         
            (2)  Vykonávacie rozhodnutie Komisie (EÚ) 2019/582 z 3. apríla 2019, ktorým sa potvrdzuje alebo mení predbežný výpočet priemerných špecifických emisií CO2 a cieľových hodnôt špecifických emisií pre výrobcov nových ľahkých úžitkových vozidiel za kalendárny rok 2017 a pre združenie Volkswagen a jeho členov za kalendárne roky 2014, 2015 a 2016 podľa nariadenia Európskeho parlamentu a Rady (EÚ) č. 510/2011 (Ú. v. EÚ L 100, 11.4.2019, s. 47).
         
            (3)  Vykonávacie rozhodnutie Komisie (EÚ) 2020/1035 z 3. júna 2020, ktorým sa potvrdzuje alebo mení predbežný výpočet priemerných špecifických emisií CO2 a cieľových hodnôt špecifických emisií pre výrobcov osobných vozidiel a ľahkých úžitkových vozidiel za kalendárny rok 2018 podľa nariadenia Európskeho parlamentu a Rady (EÚ) 2019/631 (Ú. v. EÚ L 227, 16.7.2020, s. 37).
         
            (4)  Vykonávacie rozhodnutie Komisie (EÚ) 2021/973 z 1. júna 2021, ktorým sa potvrdzuje alebo mení predbežný výpočet priemerných špecifických emisií CO2 a cieľových hodnôt špecifických emisií pre výrobcov osobných automobilov a ľahkých úžitkových vozidiel za kalendárny rok 2019 a výrobcov osobných automobilov Dr. Ing. h.c. F. Porsche AG a združenie Volkswagen za kalendárne roky 2014 až 2018 podľa nariadenia Európskeho parlamentu a Rady (EÚ) 2019/631 (Ú. v. EÚ L 215, 17.6.2021, s. 1).